CELEX: 32017D0321
Language: el
Date: 2017-02-21 00:00:00
Title: Απόφαση (ΚΕΠΠΑ) 2017/321 της Επιτροπής Πολιτικής και Ασφάλειας, της 21ης Φεβρουαρίου 2017, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta) και για την κατάργηση της απόφασης (ΚΕΠΠΑ) 2016/940 (ATALANTA/1/2017)

24.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/11
            
         ΑΠΌΦΑΣΗ (ΚΕΠΠΑ) 2017/321 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 21ης Φεβρουαρίου 2017
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta) και για την κατάργηση της απόφασης (ΚΕΠΠΑ) 2016/940 (ATALANTA/1/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λάβει τις αναγκαίες αποφάσεις για τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («διοικητής δυνάμεων της ΕΕ»).
            
         
               (2)
            
            
               Στις 9 Ιουνίου 2016 η ΕΠΑ εξέδωσε την απόφαση (ΚΕΠΠΑ) 2016/940 (2), με την οποία ο αντιναύαρχος κ. René LUYCKX διορίστηκε διοικητής δυνάμεων της ΕΕ.
            
         
               (3)
            
            
               Ο διοικητής επιχειρήσεων της ΕΕ εισηγήθηκε τον διορισμό του υποναυάρχου κ. Rafael FERNÁNDEZ-PINTADO MUÑOZ-ROJAS ως νέου διοικητή δυνάμεων της ΕΕ σε αντικατάσταση του αντιναυάρχου κ. René LUYCKX από τις 24 Φεβρουαρίου 2017.
            
         
               (4)
            
            
               Στις 19 Ιανουαρίου 2017 η στρατιωτική επιτροπή της ΕΕ υποστήριξε την εν λόγω εισήγηση.
            
         
               (5)
            
            
               Συνεπώς, η απόφαση (ΚΕΠΠΑ) 2016/940 θα πρέπει να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και μέτρων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος κ. Rafael FERNÁNDEZ-PINTADO MUÑOZ-ROJAS διορίζεται από τις 24 Φεβρουαρίου 2017 διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta).
   Άρθρο 2
   Η απόφαση (ΚΕΠΠΑ) 2016/940 καταργείται.
   Άρθρο 3
   Η παρούσα απόφαση αρχίζει να ισχύει στις 24 Φεβρουαρίου 2017.
   
      Βρυξέλλες, 21 Φεβρουαρίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 301 της 12.11.2008, σ. 33.
   
      (2)  Απόφαση (ΚΕΠΠΑ) 2016/940 της Επιτροπής Πολιτικής και Ασφάλειας, της 9ης Ιουνίου 2016, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta) και την κατάργηση της απόφασης (ΚΕΠΠΑ) 2016/395 (Atalanta/3/2016) (ΕΕ L 155 της 14.6.2016, σ. 27).